Eagle Eye 2:30 P.M. – บล.เออีซี
MARKET MONITOR สรุปภาพตลาดในช่วงเช้า: ดัชนี SET ภาคเช้า …
13 ก.ค. 2561

MARKET MONITOR
สรุปภาพตลาดในช่วงเช้า: ดัชนี SET ภาคเช้าแกว่งในกรอบแคบ High to Low เพียง 8 จุด ก่อนรีบาวด์ยืนแนวต้าน 1,645 จุด โดยปิดภาคเช้าที่ระดับดัชนี 1,645.15 จุด ปรับเพิ่มขึ้นกว่า 4 จุด ด้วยมูลค่าซื้อขายราว 1.8 หมื่นล้านบาท ทั้งนี้ ตลาดรีบาวด์ต่อเนื่องเช้านี้ด้วยแรงซื้อหนุนจากกลุ่มพาณิชย์ (COMM) และ กลุ่มธนาคาร (BANK)
มุมมองตลาดช่วงบ่าย: กราฟ 120 นาที ดัชนีรีบาวด์ยืนแนวต้าน 1,645 จุด การเคลื่อนไหวของราคาคล้ายรูปแบบ Double Bottom ซึ่งคาดเป้าหมายการรีบาวด์สัดส่วนเดียวกับ ระดับช่วงกว้างจาก Bottom ถึง Neckline เทียบเท่าระดับดัชนีบริเวณ 1,665-1,680 จุด ขณะที่เครื่องมือ MACD ยังแกว่งโซนบวกต่อเนื่อง ฉะนั้น คาด SET ยังรีบาวด์หาแนวต้านต่อได้ โดยใช้เส้น Neckline บริเวณ 1,630 จุด เป็นโซนแนวรับเมื่อดัชนีย่อตัวลง และใช้เป็นจุด Stop Loss หากปิดต่ำกว่า
กลยุทธ์ในช่วงบ่าย: นักเก็งกำไรระยะสั้น กรณีไม่มีหุ้นรอซื้อเมื่ออ่นตัวใกล้แนวรับ กรณีมีหุ้น ถือต่อ คาดหวังแนวต้าน 1,665-1,680 จุด และ Stop Loss หากปิดต่ำกว่า 1,630 จุด ส่วนนักลงทุนเน้นถือเงินสดต่อ
Point of View
รีบาวด์ไปต่อในกรอบ Uptrend!
เลือก COL กราฟรายวัน ราคาดีดตัวหลังยืนแนวรับกรอบล่าง Uptrend Channel สะท้อนถึงโมเมนตัมที่เป็นบวก โดยการยกจุดต่ำสูงขึ้น เครื่องมือ MACD แกว่งเหนือค่าศูนย์ และ Signal Line ฉะนั้นมอง COL แกว่งทดสอบแนวต้านกรอบบนของ Uptrend Channel ที่บริเวณ 32.75 บาท อย่างไรก็ดี เพื่อความไม่ประมาท หากราคาถอยต่ำกว่า 27.50 บาท ให้ Stop Loss ออกก่อน